

EuropeAid/139891/DH/SER/MK

АНАЛИЗА НА ГЛАВНИТЕ НАОДИ ОД МЕРЕЊЕ НА ЈАВНОТО МИСЛЕЊЕ ВО ОДНОС НА СЛОБОДНИОТ ПРИСТАП ДО ИНФОРМАЦИИ ОД ЈАВЕН КАРАКТЕР ВО РАМКИ НА ПРОЕКТОТ “ПРОМОВИРАЊЕ НА ТРАНСПАРЕНТНОСТ И ОДГОВОРНОСТ ВО ЈАВНАТА АДМИНИСТРАЦИЈА ВО СЕВЕРНА МАКЕДОНИЈА” ФИНАНСИРАН ОД ЕВРОПСКАТА УНИЈА



Подготвено од:ТИМ Институт –Истражување, квалитет, развој

Октомври, 2020

Овој извештај е изготвен од страна на Конзорциум предводен од ПрајсвотерхаусКуперс. Наодите, заклучоците и толкувањата изразени во овој документ се само на Конзорциумот и во никој случај не може да се смета дека ги претставува ставовите на Европската Унија

**СОДРЖИНА**

|  |  |
| --- | --- |
| Методолошки извештај | 3 |
| Демографска структура на испитаниците | 5 |
| Анализа на податоците од истражувањето | 7 |
| Клучни наоди | 21 |

**МЕТОДОЛОШКИ ИЗВЕШТАЈ**

За целите на проектот “Промовирање на транспарентност и одговорност во јавната администрација во Северна Македонија”, финансиран од Европска Комисија, ТИМ Институт, во период од 6ти до 12ти октомври 2020 година, спроведемерење на јавното мислење во однос на слободниот пристап до информации од јавен карактер преку телефонско CATI истражување на 1023 испитаници.

Во истражувањето е користен повеќестепен стратификуван репрезентативен примерок на граѓаните на Република Северна Македонија, на возраст 18+.

Домаќинствата се дистрибуирани пропорционално во урбани и рурални населени места во сите 8 региони во земјата, земјаќи ја предвид етничката припадност на граѓаните на земјата.

ТИМ Институт поседува CATIсофтвер, специјално дизајниран за сопствени потреби.

Софтверот е “Cloud” базирана апликација и истиот ги содржи сите функционалности потребни за спроведување на ваквиот тип на анкети, како:

- Креирање на соодветни прашалници со различен тип на прашања

- Собирање на податоците од анкетите во реално време во база на податоци

- Преглед на резултатите од тековните анкети во реално време

- Можост за повеќејазични анкети

- Експорт на собраните податоци во Excel или SPSS формат

- Преглед на одговори по инстанца

Овие и сите други функционалности на софтверот, овозможуваат спроведување на анкетите на професионален начин врз основа на воспоставените истражувачки стандарди, супервизија на анкетарите и резултатите од анкетата во текот на спроведување на анкетата и собирање на податоците во бази кои што се подготвени за обработување и анализа на добиените резултати.

За потребите на истражувањето беше изработен програмски прашалник (во соработка со клиентот), од 17 прашања и дополнителни прашања поврзани со демографските карактеристики на испитаниците.

Пред почеток на истражувањето беше спроведено пилот тестирање на 10 интервјуа, направено со цел тестирање на прашалникот и давање на коментари и повратна информација од интервјуата, за подобрување на истиот и олеснување на телефонското анкетирање работа.

Анкетирањето се одвиваше на македонски и албански јазик.

Поради намаленaта пенетрација на фиксната телефонија во домаќинствата, Институтот користеше 50% мобилни телефони при интервјуирањето.

SPSS за Windows и Microsoft Office за Windows (Word и Excel) беа употребени за статистичка обработка на податоците, изготвување на извештајот, графиците и табелите.

**Процент на реализирани контакти и одбивања**


|  |  |
| --- | --- |
| Број на контакти | 1231 |
| Вкупен број на реализири интервјуа | 1023 |
| Процент на реализирани интервјуа | 83% |

Фид-бекот од анкетaрската мрежа беше дека прифаќањето и општиот интерес помеѓу испитаниците е прилично добар.

Висок степен на контакти беше остварен. И покрај тоа што анкетарите се соочуваа со одбивања, истото беше во склад на очекувањата, како во повеќето истражувања на јавното мислење.

**ДЕМОГРАФСКА СТРУКТУРА НА ИСПИТАНИЦИТЕ**

**ПОЛ ВОЗРАСТ**



**Female**

**52%**

**Male**

**48%**

|  |
| --- |
| **ОБРАЗОВАНИЕНАЦИОНАЛНОСТ** |
| **Основно**  **Високо**  **Средно**      **18%**  **58%**  **24%**  **РЕГИОННАСЕЛЕНО МЕСТО**      **8,6%**  **15,2%**  Рурално 41%  Урбано 59%  **8,5%**  **10,5%**  **11,7%**  **7,7%**  **29%**  **8,7%** |

**РАБОТЕН СТАТУС МЕСЕЧНИ СЕМЕЈНИ ПРИХОДИ**

**АНАЛИЗА НА ПОДАТОЦИТЕ ОД ИСТРАЖУВАЊЕТО**

Анализата на добиените податоци укажува на**релативно ниска запознаетост на граѓаните со правото на пристап до државните/ јавни документи и информации**.

Имено, **3 од 10 граѓани изјавуваат дека прилично или апсолутно знаат дека имаат право на пристап до државните/јавни документи и информации што ги поседуваат државните органи**. Од друга страна, 71% од граѓаните изјавиле дека малку знаат или воопшто не се свесни дека имаат право на пристап до информации од јавен карактер.

Граѓаните со повисоко образование во поголем процент се запознаени со своето право на пристап до државните/ јавни документи. Додека 51% од граѓаните со високо образование изјавуваат дека апсолутно или прилично се запознаени со правото на пристап, 27% од граѓаните со средно и 8% од граѓаните прилично или апсолутно знаат дека имаат право на пристап до државните/јавни документи и информации што ги поседуваат државните органи.

Гледајќи низ призма за возраста, интервјуираните граѓаните постари од 55 години во помал процент се запознаени со своето право на пристап со државните/ јавни документи споредено со останатите возрасни групи.

**График 1. Дали знаете дека имате право на пристап до државните/јавни документи и информации што ги поседуваат државните органи?**

**Четири од 10 граѓани сметаат дека правото за слободен пристап до државните / владините информации е загарантирано со Уставот**, додека 3 од 10 граѓани не го делат истото мислење. Повеќе од една четвртина од граѓаните (27%) не знаат како да се изјаснат во однос на ова прашање.

Анализата на вкрстените податоци покажува дека жените, граѓаните на возраст над 55 години, етничките Албанци, граѓаните со пониско образование и жителите на рурални населени места во помал процент веруваат дека правото за слободен пристап до државните /владините информации е загарантирано со Уставот.

**График 2. Дали сметате дека правото за слободен пристап до државните/владините информации е загарантирано со Уставот?**

%

На прашањето „На што ве асоцира терминот информации од јавен карактер„ на интервјуираните граѓани им беше дадена можност да изберат повеќе понудени одговори или да дадат своја поинаква асоцијација на терминот.

**Терминот *“информации од јавен карактер“* граѓаните најчесто ги асоцира на *“информации и документи со кои располагаат органите на државната власт, институциите и другите органи од делокругот на нивното работење“.***

Околу една третина од одговорите на граѓаните (35%) се однесуваат на *“пристап до документи и информации од личен или приватен интерес“*, додека сличен дел од одговорите (32%) се однесува на асоцијацијата „*транспарентност и отчетност на институциите“.* Повеќе од четвртина од одговорите (27%) е дека информациите од јавен карактер се однесуваат на *“отчетност на државните институции и органи во врска со набавки и финансиско-буџетски трошоци“*. Кај 23% од граѓаните овој термин не буди никаква асоцијација, односно нема конкретно значење.

**График 3. На што ве асоцира терминот “информации од јавен карактер“ ?**

%

Анализата на добиените одговори покажува дека **половина од граѓаните сметаат дека правото за слободен пристап до владините информации е уредено со закон**. Сепак, 22% од граѓаните не го делат истото мислење, додека повеќе од четвртина или 28% не знаат да се изјаснат во однос на ова прашање.

Анализата на вкрстените податоци покажува дека жените, граѓаните над 55 години, етничките Албанци, граѓаните со пониско образование и жителите на рурални населени места во помал процент веруваат дека правото за слободен пристап до државните / владините информации е уредено со закон.

**График 4. Дали сметате дека правото за слободен пристап до владините информации е уредено со закон?**

%

**Секој трети граѓанин знае дека постои Закон за заштита на правото за слободен пристап до информации од јавен карактер.** 44% од граѓаните изјавиле дека законот им звучи познато, но не се сигурни, додека 22% изјавиле дека не знаат дали ваков Закон постои.

Мажите, граѓаните на возраст 25-34 години, етничките Македонци и припадниците на помалите етнички заедници и граѓаните со високо образование во поголем процент знаат дека постои Закон за заштита на правото за слободен пристап до информации од јавен карактер.

**График 5. Дали знаете дека постои Закон за заштита на правото за слободен пристап до информации од јавен карактер?**

%

**Граѓаните се поделени во однос на прашањето за правото да се достави Барање до државните институции**.

Дистрибуцијата на добиените одовори укажува на речиси ист процент на граѓани кои сметаат дека имаат и граѓани кои сметаат дека немаат право да достават Барање до државните институции, согласно Законот за заштита на правото за слободен пристап до информациите од јавен карактер. Останатите 17% немаат определено мислење во однос на ова прашање.

Мажите, граѓаните на возраст 25-34 години, етничките Македонци и припадниците на помалите етнички заедници и граѓаните со високо образование во поголем процент сметаат дека имаат право да достават Барање до државните институции, согласно Законот за заштита на правото за слободен пристап до информациите од јавен карактер.

**График 6. Дали знаете дека согласно Законот за заштита на правото за слободен пристап до информациите од јавен карактер имате право да доставите Барање до државните институции?**

%

**Една петина од граѓаните изјавиле дека ги знаат процедурата и начинот на доставување на Барање до државните институции**, додека нешто помалку од третина (31%) од граѓаните изјавиле дека иако не ја знаат процедурата, знаат каде ја ја најдат истата. Сепак, речиси половина од граѓаните изјавиле дека ниту се информирани, ниту пак знаат каде можат да се информираат за процедурата / формата и начинот на доставување на Барањето до државните институции.

Граѓаните постари од 55 години, етничките Албанци и граѓаните со пониско образование во поголем процент изјавувааат дека ниту се информирани, ниту пак знаат каде можат да се информираат за процедурата / формата и начинот на доставување на Барањето до државните институции во споредба со останатите демографски категории.

**График 7. Дали сте информирани за процедурата / формата и начинот на доставување на Барањето до државните институции?**

%

Единствено 10% или 104 интервјуирани граѓани изјавиле дека поднеле барање за пристап до информации до некои државни институции или органи во текот на последните 12 месеци. Останатите се изјасниле негативно во однос на ова прашање.

**График 8. Дали имате поднесено барање за пристап до информации до некои државни институции или органи во текот на последните 12 месеци?**

%

Третина (34%) од граѓаните кои се изјасниле дека поднеле Барање, тоа го сториле до институција на централно ниво, додека две третини од овие граѓани (66%) барање за пристап до информации доставиле до институција на локално ниво.

**График 9. До каков вид на институција имате поднесено барање за пристап до информации?**

%

На 75% од граѓаните при поднесувањето на Барањето им била укажана помош од службено лице на институцијата, додека четвртина од граѓаните (25%) изјавиле дека не добиле никаква помош од службен работник во институцијата.

**График 10. Дали службеното лице ви помогна при поднесување на Барањето?**

%

Анализата на добиените одговори покажува дека 83% од граѓаните кои поднеле барање изјавиле дека добиле одговор на поднесеното барање, додека 17% се изјасниле негативно во однос на ова прашање.

**График 11. Дали добивте одговор?**

%

Три четвртини(76%)од граѓантие истакнале дека ги добиле потребните информации, додека една четвртина (24%) од оние кои поднеле барање за пристап до информации до некои државни институции или органи во текот на последните 12 месеци бараните информации не ги добиле.

**График 12. Дали ги добивте бараните информации?**

%

Граѓаните кои поднеле барање за пристап до информации до некои државни институции или органи во текот на последните 12 месеци и бараните информации ги добиле (вкупно 79 граѓани), даваат просечна оценка 8,2 за задоволството од целосноста на бараните информации, на скала од 1 до 10, каде 1= Апсолутно НЕ беа целосни бараните информации, а 1= Апсолутно беа целосни СИТЕ барани информации.Половина од интервјуираните граѓани даваат оценка 9 или 10.

Највисока оценка за целосноста на бараните информации дале 42% од граѓаните, додека 3% од граѓаните даваат најниска оценка и сметаат дека бараните информации биле апсолутно не целосни.

**График 13а. Дали бевте задоволни од одговорот во однос на: “Бараните информации беа целосни“**

%

Во однос на корисноста на добиените информации, граѓаните кои бараните информациии ги добиле, истите ги оценуваат со просечна оценка 8, на скала од 1 до 10, каде 1= апсолутно не корисни, а 10= апсолутно корисни. Половина од граѓаните даваат оценка 8 или поголема од 8.

Додека 43% од граѓаните кои поднеле Барање се задоволни од добиените информации и истите ги оценуваат како апсолутно корисни, 3% од граѓаните добиените информации ги оценуваат како апсолутно некорисни.

**График 13б. Дали бевте задоволни од одговорот во однос на: “Бараните информации беа корисни“**

%

Времетраењето на добивање на одговор на Барањето, граѓаните го оценуваат со просечна оценка 7,6, на скала од 1 до 10, каде 1 = многу незадоволен, а 10= многу задоволен. Половина од граѓаните даваат оценка 8 или помала од 8.

29% од граѓаните кои поднеле Барање, изјавиле дека се многу задоволни од брзината на добивањето на одговор.

**График 13c. Дали бевте задоволни од одговорот во однос на: “Времетраење на добивање на одговор“**

Граѓаните кои поднеле барање за пристап до информации до некои државни институции или органи во текот на последните 12 месеци и бараните информации ги добиле даваат просечна оценка 7 за роковите за добивање одоговор за пристап до информации од јавен карактер, на скала од 1 до 10, каде 1= роковите се апсолутно предлоги, а 10 = роковите се апсолутно во ред. Половина од граѓаните даваат оценка 7 или помала од 7.

Во насока на претходното прашање, речиси е ист процентот на граѓани кои се многу задоволни со времетраењето на добивањето на одговорот на Барањето (29%) и процентот на граѓани (28%) кои што сметаат дека роковите за добивање на одговор се апсолутно во ред. Од друга страна, 6% од граѓаните кои ги понеле барање за пристап до информации и истите ги добиле сметаат дека роковите за добивање на одговор на испратеното Барање се апсолутно предолги.

**График 13d. Сметате ли дека роковите за добивање одговор се долги за пристап до информации од јавен карактер?**

%

**На прашањето дали знаат дека имаат право да поднесат Жалба до Агенцијата за заштита на правото на слободен пристап до информациите од јавен карактер, доколку не се задоволни од одговорот или не добиле одговор позитивно се изјасниле 30% од граѓаните.** Повеќе од половина од граѓаните (54%) изјавиле дека не знаат за нивното право на Жалба, додека останатите 17% не знаеле како да се изјаснат по ова прашање.

За правото на поднесување Жалба до Агенцијата за заштита на правото на слободен пристап до информациите од јавен карактер се повеќе запознаени граѓаните на возраст од 25 до 44 години и оние со високо образование.

**График 14. Дали знаете доколку не сте задоволни од одговорот или не сте добиле одговор, дека имате право да поднесете Жалба до Агенцијата за заштита на правото на слободен пристап до информациите од јавен карактер?**

%

**Единствено 16% од граѓаните изјавиле дека ја знаат процедурата и начинот на доставување на Жалба до Агенцијата.** Една третина од граѓаните (32%) изјавиле дека иако не ја знаат процедурата, сепак знаат од каде да се информираат за истата. Сепак, повеќе од половина од граѓаните (52%) истакнале дека нитусе информирани, ниту знаат од каде да се информираат за процедурата и начините на доставување на Жалба до Агенцијата.

**График 15. Дали сте информирани за процедурата / формата и начинот на доставување на Жалба до Агенцијата?**

%

Индикативно е тоа што од граѓаните кои што изјавиле дека не се информирани и не знаат каде да се информираат за процедурата за доставување на Жалба (вкупно 535 или 52% од граѓаните), високи **75% изјавиле дека не би сакале да добијат повеќе информации или да бидат контактирани од Агенцијата за заштита на правото на слободен пристап до информациите од јавен карактер.** Позитивно во однос на ова прашање се изјасниле единствено четвртина од граѓаните (25%)

**График 16. Дали би сакале да добиете повеќе информации или да бидете контактирани од Агенцијата за заштита на правото на слободен пристап до информациите од јавен карактер?**

%

**КЛУЧНИ НАОДИ**

**Релативно ниска запознаетост на граѓаните за нивните права за слободен пристап до информациите од јавен карактер.**

* 3 од 10 граѓани изјавуваат дека прилично или апсолутно знаат дека имаат право на пристап до државните/јавни документи и информации што ги поседуваат државните органи
* Четири од 10 граѓани сметаат дека правото за слободен пристап до државните / владините информации е загарантирано со Уставот
* Половина од граѓаните сметаат дека правото за слободен пристап до владините информации е уредено со закон
* Една третина од граѓаните знаат дека постои Закон за заштита на правото за слободен пристап до информации од јавен карактер.
* 30% знаат дека имаат право да поднесат Жалба до Агенцијата за заштита на правото на слободен пристап до информациите од јавен карактер, доколку не се задоволни од одговорот или не добиле одговор

**Непознавање на процедурите и начините за доставување Барање или Жалби, но и незаинтересираност за добивање на повеќе информации**

* Една петина од граѓаните изјавиле дека ги знаат процедурата и начинот на доставување на Барање до државните институции
* Единствено 16% од граѓаните изјавиле дека ја знаат процедурата и начинот на доставување на Жалба до Агенцијата
* 75% изјавиле дека не би сакале да добијат повеќе информации или да бидат контактирани од Агенцијата за заштита на правото на слободен пристап до информациите од јавен карактер.

**Мал процент на граѓани поднеле барање за пристап до информации од јавен карактер**

* 10% интервјуирани граѓани изјавиле дека поднеле барање за пристап до информации до некои државни институции или органи во текот на последните 12

месеци, почесто на локално ниво

* Задоволството кај граѓаните кои добиле одговор на Барањето е релативно високо, иако постои простор за подобрување особено во делот на времетраењето потребно за добивање на одговор